**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

 Κως, 26-5-2025

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Δεν πετάμε κοινά απορρίμματα στους μπλε κάδους ανακύκλωσης**

**Ευθύνη όλων η καθαριότητα του τόπου μας**

Να προστατεύουν τη διαδικασία ανακύκλωσης που λειτουργεί στο νησί μας, ρίχνοντας στους μπλε κάδους **μόνο τα υλικά που επιτρέπονται** καθαρισμένα από υπολείμματα (πλαστικές, χάρτινες, αλουμινένιες και λευκοσιδηρές συσκευασίες) **και όχι οικιακά ή άλλα απορρίμματα**, καλεί τους πολίτες η Διεύθυνση Περιβάλλοντος Δήμου Κω.

Η απόρριψη στους μπλε κάδους λάθος απορριμμάτων, που δεν ανακυκλώνονται:

1. **Δυσχεραίνει τη λειτουργία του ΚΔΑΥ** (Κέντρο Διαλογής Ανακυκλώσιμων Υλικών, που βρίσκεται δίπλα στις εγκαταστάσεις του ΧΥΤΑ) όπου οδηγούνται τα ανακυκλώσιμα υλικά.
2. **Δυσκολεύει το έργο της Υπηρεσίας Καθαριότητας**, και
3. **Αυξάνει το κόστος για το Δήμο Κω, δηλαδή για όλους τους πολίτες και επιχειρήσεις του νησιού που πληρώνουν τέλη καθαριότητας**, αφού, δίχως ανακύκλωση οδηγούνται στο ΧΥΤΑ για ταφή αυξημένες ποσότητες σκουπιδιών.

Η Διεύθυνση Περιβάλλοντος Δήμου Κω επισημαίνει ότι, οι επιχειρήσεις και όλοι οι πολίτες, μπορούμε να συμβάλλουμε στην προστασία του περιβάλλοντος του νησιού μας, αξιοποιώντας τις δυνατότητες ανακύκλωσης υλικών συσκευασίας και μειώνοντας τον όγκο των απορριμμάτων που οδηγούνται σε ταφή.

**Τι ρίχνουμε στους μπλε κάδους Ανακύκλωσης**

* **Πλαστικές συσκευασίες:**

π.χ. μπουκάλια από νερό, αναψυκτικά, πλαστικές συσκευασίες φαγητού, σακούλες, πλαστικά δοχεία από γιαούρτι, βούτυρο, λάδι κ.ά.

* **Χάρτινες συσκευασίες:**

π.χ. από γάλα, χυμούς, πίτσα, καθαρισμένα κουτιά απορρυπαντικών, διπλωμένα χαρτοκιβώτια, σακούλες, εφημερίδες, βιβλία, χάρτινες συσκευασίες τροφίμων κ.α.

* **Αλουμινένιες και λευκοσιδηρές συσκευασίες:**

π.χ. αλουμινόχαρτο, κουτάκια από μπύρες, αναψυκτικά, γάλα, κονσέρβες, αλουμινένια ταψάκια φαγητού κ.α.

Όσον αφορά στις **γυάλινες συσκευασίες απορρίπτονται ΜΟΝΟ στους μπλε κώδωνες** που βρίσκονται τοποθετημένοι σε διάφορα σημεία, αποκλειστικά για τη συλλογή γυάλινων συσκευασιών, από: αλκοολούχα ποτά, νερό, γάλα, χυμούς, βαζάκια τροφίμων κ.α.

Στην κοινή προσπάθεια για καθαρό περιβάλλον και καλύτερη ποιότητα ζωής μπορούμε και οφείλουμε να συμβάλλουμε όλοι, συμμετέχοντας στην ανακύκλωση.

Με ευθύνη, για τον τόπο και τους συνανθρώπους μας.

Γραφείο Τύπου